pythainlp/thai-wiki-dataset-v4 huggingface dataset:
สงครามคาบสมุทร

สงครามคาบสมุทร (โปรตุเกสและ) หรือ สงครามเอกราชสเปน  เป็นความขัดแย้งทางทหารระหว่างจักรวรรดิฝรั่งเศสของนโปเลียนกับฝ่ายพันธมิตรอันประกอบด้วยสหราชอาณาจักร, สเปน และโปรตุเกส เพื่อแย่งชิงคาบสมุทรไอบีเรียในช่วงสงครามนโปเลียน สงครามเริ่มขึ้นเมื่อนายพลฌ็อง-อ็องด็อชแห่งฝรั่งเศสและกองทหารในบัญชาที่ยืมมาจากสเปน อาศัยช่วงที่โปรตุเกสขาดแคลนกำลัง เข้ารุกรานและยึดครองโปรตุเกสในปลายปี ค.ศ. 1807 อย่างง่ายดาย แต่เมื่อยกทัพไปถึงยังกรุงลิสบอนในวันที่ 30 พฤศจิกายน ก็ต้องพบว่า เจ้าชายฌูเอาแห่งบรากังซา ผู้สำเร็จราชการ และพระนางเจ้ามารีอาแห่งโปรตุเกส ได้ทรงพาพระราชวงศ์ ขุนนาง กองเรือรบโปรตุเกส และกองเรือสินค้าทั้งหมดอพยพไปยังอาณานิคมบราซิลก่อนแล้วเพียงหนึ่งวันภายใต้การคุ้มครองของราชนาวีอังกฤษ เหลือเพียงประชาชนไว้ในกรุงลิสบอนเท่านั้น
ฝรั่งเศสยึดครองโปรตุเกสได้ไม่นานก็ต้องถอนกำลังออกจากโปรตุเกสในเดือนกุมภาพันธ์ ค.ศ. 1808 และหันไปโจมตีสเปนแทน โดยสามารถยึดบาร์เซโลนาได้ในวันที่ 29 กุมภาพันธ์ อย่างไรก็ตาม กองทัพสเปนที่มีทหารกว่าแสนนายยังอยู่ในภาวะอัมพาต เนื่องจากปัญหาความขัดแย้งการเมืองภายในประเทศทำให้ทหารอยู่ในภาวะขาดผู้นำ สามสัปดาห์ต่อมา การลุกฮือของประชาชนทำให้ในวันที่ 19 มีนาคม พระเจ้าการ์โลสที่ 4 ทรงยินยอมมอบราชสมบัติให้แก่เจ้าชายเฟอร์ดินานด์ พระราชโอรสของพระองค์ ความวุ่นวายในสเปนถูกระงับลงโดยกองพลของจ๊อคชิม มูรัท พร้อม ๆ กับการถอดพระเจ้าเฟอร์ดินานด์ที่ 7 ออกจากราชสมบัติ
อังกฤษซึ่งต่อต้านนโปเลียนอยู่เดิมแล้วนั้น เมื่อเห็นว่าชาวสเปนไม่ยอมรับทุกสิ่งทุกอย่างที่เป็นของนโปเลียน อังกฤษจึงคิดว่าตัวเองนั้นยืนอยู่ฝ่ายถูกต้องและมีความชอบธรรมและเริ่มที่จะแสวงหาพันธมิตร จึงเข้ามามีส่วนในสงครามครั้งนี้โดยการประกาศสงครามกับนโปเลียน โดยในเดือนสิงหาคม ค.ศ. 1808 กองทหารอังกฤษภายใต้บัญชาของพลโท เซอร์ อาร์เธอร์ เวลสลีย์ เริ่มตั้งมั่นในโปรตุเกส และผนึกกำลังกับสเปนและโปรตุเกส สงครามคาบสมุทรดำเนินไปจนกระทั่งสามารถเอาชนะนโปเลียนได้ในสงครามประสานมิตรครั้งที่หก นับเป็นการอุบัติขึ้นครั้งแรกของสงครามกองโจรขนาดใหญ่
สารานุกรม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ทางรถไฟสายเขากระโดง

ทางรถไฟสายบุรีรัมย์–เขากระโดง หรือ ทางแยกเขากระโดง เป็นเส้นทางรถไฟขนส่งหินระยะสั้นในเขตอำเภอเมืองบุรีรัมย์ เริ่มจากสถานีรถไฟบุรีรัมย์ไปยังลานเก็บกองหินเขากระโดงใกล้กับช้างอารีนาและเขากระโดงสเตเดี้ยม โดยหินดังกล่าวจะใช้สำหรับโรยทางของกิจการรถไฟ ไม่มีบริการขนส่งประชาชน และมีเพียงรถไฟบรรทุกสินค้าที่มีการวิ่งบนเส้นทางครั้งหรือสองครั้งต่อปี ด้วยเหตุนี้ทางรถไฟสายดังกล่าวจึงถูกประชาชนบุกรุกบ่อยครั้ง และพื้นที่บางส่วนการรถไฟได้เปิดให้ประชาชนเช่าใช้
แผนพัฒนา.
พ.ศ. 2561 การรถไฟแห่งประเทศไทยได้มีการพัฒนาเส้นทางขนส่งหินสายนี้เป็นเส้นทางท่องเที่ยว สำหรับขนส่งประชาชนที่จะเดินทางไปชมการแข่งขันรถจักรยานยนต์ระดับโลก โมโตจีพี 2018 (MotoGP 2018) ที่ประเทศไทยและจังหวัดบุรีรัมย์เป็นเจ้าภาพภายในวันที่ 5-7 ตุลาคม พ.ศ. 2561 ณ ช้างอารีนา โดยมีการสำรวจเส้นทางและเตรียมสร้างชานชาลารองรับผู้เข้าชมงานที่เดินทางด้วยรถไฟ โดยจะมีการจัดขบวนรถด่วนพิเศษ สถานีรถไฟบุรีรัมย์–ที่หยุดรถเขากระโดง ไป-กลับ 10 เที่ยวต่อวัน ราคาตั๋ว 20 บาทต่อคน อย่างไรก็ตาม แผนงานนี้ไม่ได้ถูกพัฒนาขึ้นจริงในช่วงที่มีการแข่งขันโมโตจีพี
อ็องเฌ

อ็องเฌ ([ɑ̃.ʒe]) เป็นเมืองในภาคตะวันตกของประเทศฝรั่งเศส ประมาณ 300 กิโลเมตรทางตะวันตกเฉียงใต้จากปารีส เมืองแห่งนี้เคยเป็นเมืองเอกของมณฑลอ็องฌูก่อนการปฏิวัติฝรั่งเศส ผู้คนที่อาศัยอยู่ในเมืองนี้และมณฑลนี้จะเรียกตัวเองว่า "อ็องฌ์แว็ง" 
อ็องเฌมีพื้นที่ และมีประชากร 154,508 คน ส่วนประชากรประมาณ 432,900 อาศัยอยู่ในเขตปริมณฑล ("aire d'attraction") เฉพาะเทศบาลเมืองอ็องเฌ (ไม่นับรวมเขตปริมณฑล) เป็นเมืองที่มีประชากรมากที่สุดเป็นอันดับที่ 3 ของภาคตะวันตกเฉียงเหนือของฝรั่งเศส รองจากน็องต์และแรน และมากเป็นอันดับที่ 18 ของประเทศ
เมืองพี่น้อง.
อ็องเฌเป็นเมืองพี่น้องกับเมืองดังนี้:
<templatestyles src="Div col/styles.css"/>
โสภิตา ธนสาร

ร้อยเอก หญิง ศานิกุณ ธนสาร (ชื่อเล่น: แนน; เกิดเมื่อวันที่: 23 ธันวาคม พ.ศ. 2537 ที่อำเภอสวี จังหวัดชุมพร) เป็นนักกีฬายกน้ำหนักหญิงทีมชาติไทย 
โสภิตา เป็นชาว ตำบลวิสัยใต้ อำเภอสวี จังหวัดชุมพร เป็นบุตรคนโตในบรรดาบุตร 3 คน ของนายสุรศักดิ์ (ปัจจุบันเสียชีวิตแล้ว) และนางสรารัตน์ ธนสาร จบการศึกษาจากโรงเรียนค่ายลูกเสือ อำเภอสวี, ระดัมมัธยมศึกษาตอนต้นและตอนปลายจากโรงเรียนวิชูทิศ และโรงเรียนกีฬากรุงเทพมหานคร, ระดับอุดมศึกษาจากสถาบันการพลศึกษาวิทยาเขตกรุงเทพ ปีที่ 5
โสภิตาเริ่มเล่นยกน้ำหนักในปี พ.ศ. 2549 ใช้เวลาทั้งหมด 5 ปี ก่อนติดทีมชาติในปี พ.ศ. 2553 เคยผ่านการแข่งขันและประสบความสำเร็จในระดับเยาวชน, ระดับชาติ และนานาชาติมาแล้วอย่างมากมาย
ในการแข่งขันเวิลด์แชมป์เปี้ยนชิพ 2013 โสภิตาได้รับรางวัลเหรียญทองแดง จากการแข่งขันในรุ่น 53 กิโลกรัม
ในการแข่งขันกีฬาโอลิมปิกฤดูร้อน ครั้งที่ 31 ที่นครรีโอเดจาเนโร รัฐรีโอเดจาเนโร สหพันธ์สาธารณรัฐบราซิล โสภิตาได้เหรียญทองในรุ่นฟลายเวต (48 กิโลกรัม) หลังจากเปิดการแข่งขันอย่างเป็นทางการเพียงวันเดียว โดยทำน้ำหนักรวมได้ 200 กิโลกรัม จากการยก 3 ครั้ง นับเป็นเหรียญทองแรกและเหรียญรางวัลแรกของนักกีฬาไทยในการแข่งขันครั้งนั้น และเป็นเหรียญทองแรกของนักกีฬาไทยในรอบ 8 ปี หลังจากการแข่งขันกีฬาโอลิมปิกฤดูร้อนครั้งที่ 30 ณ กรุงลอนดอน ประเทศอังกฤษ สหราชอาณาจักร ราชอาณาจักรไทยไม่สามารถคว้าเหรียญทองมาได้แม้แต่เหรียญเดียว
สโมสรฟุตบอลไบเอิร์นมิวนิกในฤดูกาล 2015–16

การแข่งขัน ฤดูกาล 2015–16 ของ สโมสรฟุตบอลไบเอิร์นมิวนิก ซึ่งเป็นฤดูกาลที่ 113 ของสโมสร และเป็นฤดูกาลที่ 53 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016.
ชุดแข่งขัน.
ผู้จัดจำหน่าย: อาดิดาส / ผู้สนับสนุน: ดอยท์สเชอ เทอเลอคอม
 "ณ วันที่ 3 พฤษภาคม ค.ศ. 2016"
ข้อมูลผู้เล่น.
รายชื่อผู้เล่น, การลงสนาม, และการทำประตู.
ณ วันที่ 21 พฤษภาคม ค.ศ. 2016
มัตเตโอ เรนซี

มัตเตโอ เรนซี (เกิด 11 มกราคม พ.ศ. 2518) เป็นนายกรัฐมนตรีคนที่ 56 ของประเทศอิตาลี ดำรงตำแหน่งระหว่าง 22 กุมภาพันธ์ พ.ศ. 2557 - 12 ธันวาคม พ.ศ. 2559 และเลขาธิการพรรคประชาธิปไตยตั้งแต่ 15 ธันวาคม พ.ศ. 2556 เขาลาออกจากตำแหน่งนายกรัฐมนตรีเนื่องด้วยความพ่ายแพ้ต่อการสนับสนุนลงประชามติแก้ไขรัฐธรรมนูญ 
โดยก่อนหน้านี้เขาเคยดำรงตำแหน่งประธานจังหวัดฟลอเรนซ์ ตั้งแต่ พ.ศ. 2547 ถึง พ.ศ. 2552 และนายกเทศมนตรีเมืองฟลอเรนซ์ตั้งแต่ พ.ศ. 2552 ถึง พ.ศ. 2557
หม่า อิงจิ่ว

หม่า อิงจิ่ว (เกิด 13 กรกฎาคม พ.ศ. 2493) เป็นนักการเมืองชาวไต้หวัน และเป็นอดีตประธานาธิบดีของสาธารณรัฐจีน ตั้งแต่ปี 2551 ถึง 2559 ซึ่งเป็นคนแรกที่เกิดหลังจากที่สาธารณรัฐจีนย้ายมายังเกาะไต้หวัน หม่าอิงจิ่ว ครอบครัวพ่อ แม่ หม่านั้นมาจาก เมือง เหิงซาน มณฑล หูหนานประเทศจีนเมื่อ พรรคก๊กมินตั๋งแพ้สงครามกลางเมืองครอบครัวหม่าก็อพยพจากจีนแผ่นดินใหญ่มาที่ฮ่องกง หม่าอิงจิ่วจึงเกิดที่ฮ่องกง จึงอยุ่ที่ฮ่องกง 1 ปีจึงย้ายไปเกาะไต้หวัน ก่อนหน้านี้เคยดำรงตำแหน่งรัฐมนตรีว่าการกระทรวงยุติธรรม (พ.ศ. 2536 - พ.ศ. 2539 และนายกเทศมนตรีเมืองไทเป (พ.ศ. 2541 - พ.ศ. 2549) นอกจากนี้เขายังเป็นประธานพรรคก๊กมินตั๋ง (KMT) ใน พ.ศ. 2548 - พ.ศ. 2550 และ พ.ศ. 2552 - พ.ศ. 2557 หม่าได้รับการเลือกตั้งเป็นประธานาธิบดี โดยได้รับ 58.45% ของคะแนนเสียงทั้งหมดในการเลือกตั้งประธานาธิบดีพ.ศ. 2551 และอีกครั้งในการเลือกตั้งพ.ศ. 2555 ได้ 51.6% ของคะแนนเสียงทั้งหมด เขาสาบานตนเข้ารับตำแหน่งประธานาธิบดีเมื่อวันที่ 20 พฤษภาคม พ.ศ. 2551 และสาบานตนในฐานะประธานพรรคก๊กมินตั๋งเมื่อวันที่ 17 ตุลาคม พ.ศ. 2552 เขาลาออกจากตำแหน่งประธานพรรคก๊กมินตั๋ง 3 ธันวาคม พ.ศ. 2557
ยศทหารสาธารณรัฐจีน

ยศทหารสาธารณรัฐจีน  ของกองทัพปฏิวัติแห่งชาติจีน รับเอาแบบอย่างมาจากแวร์มัคท์ของเยอรมนีในยุคความร่วมมือทางทหารกับเยอรมนีในปี 1930 ซึ่งในเวลาต่อมาถูกเปลี่ยนไปใช้ระบบยศของทหารสหรัฐ
ยศสูงสุดในประวัติศาสตร์คือยศจอมพล (特級上將) ซึ่งเคยมีการมอบครั้งเดียวให้แก่เจียงไคเช็กในปี 1935 ยศนี้ถูกยกเลิกอย่างเป็นทางการในปี 2000 ส่งผลให้ยศสูงสุดในปัจจุบันคือยศพลเอกอาวุโส (一級上將) ซึ่งเป็นยศของผู้ดำรงตำแหน่งเสนาธิการใหญ่ (參謀總長) ตลอดจนผู้ดำรงตำแหน่งที่ปรึกษายุทธศาสตร์ทหารประจำทำเนียบประธานาธิบดี อย่างไรก็ตามในปี 2013 มีการออกระเบียบใหม่ซึ่งกำหนดให้สามารถมอบยศพลเอกอาวุโสในยามศึกสงครามเท่านั้น
ไอโฟน 6เอส

ไอโฟน 6เอส และ ไอโฟน 6เอส พลัส เป็นสมาร์ตโฟนที่ผลิตและจัดจำหน่ายโดยบริษัทแอปเปิล เปิดตัวเมื่อวันที่ 9 กันยายน 2558 และวางจำหน่ายครั้งแรกในวันที่ 25 เดือนและปีเดียวกัน โดยนอกจากมีสีเงิน สีเทาสเปซเกรย์ และสีทองเช่นเดียวกับไอโฟน 6/6 พลัส แล้ว ยังเพิ่มสีทองกุหลาบ (โรสโกลด์) 
ตัวเครื่อง 6เอส มีการออกแบบคล้ายกับไอโฟน 6 แต่มีการปรับเปลี่ยนวัสดุให้มีความแข็งแรง ชิพประมวลผลแบบใหม่ ปรับปรุงกล้องหลังจากเดิม 8 เมกะพิกเซล เป็น 12 เมกะพิกเซล โดยสามารถถ่ายวิดีโอความละเอียด 4K นอกจากนี้ไอโฟส 6เอส มีการแนะนำถึงคุณสมบัติพิเศษเพิ่มระบบสัมผัสแบบสามมิติ (3D Touch) ซึ่งปรับไปตามแรงน้ำหนักในการกด
สนามกีฬาแห่งชาติลาว

สนามกีฬาแห่งชาติลาว หรือชื่ออย่างเป็นทางการ สนามกีฬาเจ้าอนุวงศ์   ซึ่งยังเป็นที่รู้จักกันในนาม "สนามกีฬาแขวงเวียงจันทน์" เป็นสนามกีฬาอเนกประสงค์ในเวียงจันทน์ ประเทศลาว ส่วนใหญ่จะใช้สำหรับการแข่งขันฟุตบอล สนามกีฬานี้สามารถจุคนชมได้ถึง 15,000 คน ตั้งแต่ปี พ.ศ. 2551 บางส่วนของการแข่งขันลาวพรีเมียร์ลีกจัดขึ้นที่สนามนี้
เวียงจันทน์ใหม่

เวียงจันทน์ใหม่  เป็นหนังสือพิมพ์ที่เผยแพร่เป็นภาษาลาวในประเทศลาว เดิมเคยมีชื่อว่าเวียงจันทร์โพสต์แต่เปลี่ยนชื่อใน ค.ศ. 1975 เมื่อพรรคประชาชนปฏิวัติลาวครองอำนาจ หนังสือพิมพ์เวียงจันทน์ใหม่สะท้อนให้เห็นถึงฐานะของรัฐบาลและพรรคประชาชนปฏิวัติลาว
โทรคมนาคมกัมพูชา

โทรคมนาคมกัมพูชา ("ทูรคมนาคมน์กมฺพุชา") เป็นรัฐวิสาหกิจหนึ่งของประเทศกัมพูชา เป็นบริษัทโทรคมนาคมหลักของประเทศ เดิมกระทรวงไปรษณีย์และโทรคมนาคมกัมพูชาดำเนินเครือข่ายโทรคมนาคมด้วยตนเองมาจนก่อตั้งบริษัทนี้ขึ้นใน ค.ศ. 2006 สำนักงานใหญ่ของบริษัทตั้งอยู่ในกรุงพนมเปญ และให้บริการทุกท้องที่ในประเทศ
ปัจจุบัน โทรคมนาคมกัมพูชา ผู้ดำเนินกิจการโทรคมนาคมหลัก และแคมเน็ตอินเทอร์เน็ตเซอร์วิส (Camnet Internet Service) ผู้ให้บริการอินเทอร์เน็ต ปฏิบัติงานในความกำกับดูแลของกระทรวงข้างต้น
เจมส์ แฮร์ริสัน

เจมส์ คริสโทเฟอร์ แฮร์ริสัน  ชาวออสเตรเลีย ได้บริจาคเลือดมาแล้วมากกว่า 1,100 ครั้งในตลอดระยะเวลา 60 ปี จนได้รับฉายาว่า "The man with golden arm" ผ่านการเจาะเลือดมานับไม่ถ้วน
สิ่งที่ทำให้เขาบริจาคเลือดเรื่อยมานั้นเริ่มมาจากแพทย์ได้ตรวจพบว่าเขามีสารภูมิต้านทานชนิดพิเศษอยู่ในเลือด สามารถต่อสู้กับโรคร้ายแรงได้หลายชนิด และเลือดคุณสมบัติพิเศษแบบนี้เป็นที่ต้องการอย่างมากในทางการแพทย์ น้อยคนนักที่จะมี เขาจึงตัดสินใจบริจาคเลือดตั้งแต่นั้นเป็นต้นมา
รักบี้ยูเนียน

รักบี้ยูเนียน  หรือเรียกสั้น ๆ ว่า รักบี้ (rugby) เป็นกีฬาประเภททีมที่ต้องปะทะกัน เล่นระหว่างสองทีมโดยแต่ละทีมมีผู้เล่น 15 คน ซึ่งกีฬานี้มีต้นกำเนิดมาจากประเทศอังกฤษในครึ่งแรกของศตวรรษที่ 19 
ประวัติ.
รักบี้ เป็นกีฬาที่ตั้งชื่อเพื่อเป็นเกียรติแก่โรงเรียนรักบี้ ที่เมืองรักบี้ ในวอริกเชียร์ ประเทศอังกฤษ ที่เป็นจุดกำเนิดของกีฬาประเภทนี้ โดยเกิดขึ้นเมื่อปี ค.ศ. 1825 ในการแข่งขันฟุตบอลระหว่างโรงเรียน เมื่อมีเด็กนักเรียนคนหนึ่งชื่อ วิลเลียม เวบบ์ เอลลิส เกิดความคิดนอกกรอบขึ้นมาว่าทำไมฟุตบอลจึงต้องเล่นด้วยเท้าเท่านั้น จึงหยิบลูกฟุตบอลขึ้นมาอุ้มและวิ่งเข้าประตู ทั้ง ๆ ที่อยู่ในระหว่างการแข่งขัน เอลลิสจึงถูกลงโทษอย่างหนัก แต่นั่นก็ถือได้ว่าเป็นจุดกำเนิดของกีฬารักบี้เป็นต้นมา
ในปี ค.ศ. 1895 ได้มีการขัดแย้งกันระหว่างสโมสรรักบี้ในภาคเหนือและภาคใต้ของอังกฤษ โดยสโมสรในภาคเหนือซึ่งเป็นส่วนใหญาช่มาจากชนชั้นแรงงานมีความต้องการจะสร้างพวกตนเป็นสโมสรอาชีพ ในขณะที่สโมสรจากภาคใต้ที่ผู้เล่นส่วนใหย่มีฐานะร่ำรวยต้องการจะคงสถานะสมัครเล่นต่อไป ทำให้สโมสรจากภาคเหนือได้ตั้งองค์กรควบคุมรักบี้แยกเป็นของตนเองในชื่อ รักบี้ฟุตบอลลีก พร้อมกับได้มีการปรับเปลี่ยนกฎโดยหวังว่าจะดึงดูดผู้ชมให้มากขึ้น ทำให้นับตั้งแต่นั้นมารักบี้ไก้ถูกแบ่งแยกกลายเป็นสองก๊ฬา โดยรักบี้ที่เล่นภายใต้กฎเดิมในภาคใต้จะถูกเรียกว่า รักบี้ยูเนียน ในขณะที่รักบี้ในกฎใหม่ที่นิยมภาคเหนือจะถูกเรียกว่า รักบี้ลีก
หลังจากนั้นรักบี้ฟุตบอลยูเนียนก็ได้ออกกฎห้ามไม่ให้สโมสรรักบี้ยูเนียนจ่ายค่าเหนื่อยให้กับผู้เล่น และห้ามไม่ให้นักรักบี้ลีกมาเล่นรักบี้ยูเนียน แม้ว่าจะมีข้อกล่าวหาว่ามีนักรักบี้ยูเนียนบางคนแอบรับค่าตอบแทน กฎเหล่านี้ยังคงถูกบังคับใช้จนกระทั่งในปี ค.ศ. 1995 เมื่อได้มีการประกาศจากเวิลด์รักบี้ว่ายอมรับในการทำให้รักบี้ยูเนียนกลายเป้นกีฬาอาชีพ
ในปี ค.ศ. 1987 ได้มีการจัดรักบี้ชิงแชมป์โลกเป็นครั้งแรก
ในปัจจุบันรักบี้ยูเนียนเป็นกีฬาที่ได้รับความนิยมมากกว่า ในพื้นที่ส่วนใหญ่ของโลกรวมถึงประเทศไทย เมื่อมีการใช้คำว่า “รักบี้“ ก็มักจะหมายถึงรักบี้ยูเนียน
แซเวียร์ เฮอร์เบิร์ต

แซเวียร์ เฮอร์เบิร์ต (15 พฤษภาคม ค.ศ. 1901 – 10 พฤศจิกายน ค.ศ. 1984) เป็นนักเขียนชาวออสเตรเลีย มีชื่อเกิดว่าแอลฟริด แจ็กสัน เป็นบุตรนอกสมรสของเบนจามิน ฟรานซิส เฮอร์เบิร์ตและเอมี วิกตอเรีย สแกมเมลล์ เฮอร์เบิร์ตเริ่มทำงานครั้งแรกที่ร้านขายยาขณะอายุได้ 14 ปี ก่อนจะเรียนด้านเภสัชศาสตร์ที่วิทยาลัยเทคนิคเพิร์ท ต่อมาเขาย้ายไปที่เมลเบิร์น เพื่อเรียนวิชาแพทย์ที่มหาวิทยาลัยเมลเบิร์น พร้อมกับเริ่มเขียนเรื่องสั้น เฮอร์เบิร์ตออกนวนิยายเรื่องแรก "Capricornia" ในปี ค.ศ. 1938 และออกผลงานอีกหลายเล่มตามมา จนในปี ค.ศ. 1975 เขาได้ตีพิมพ์ "Poor Fellow My Country" ซึ่งเป็นนวนิยายออสเตรเลียที่ยาวที่สุดในโลก นิยายเรื่องนี้ได้รับรางวัลไมลส์ แฟรงคลินในปีเดียวกัน
แซเวียร์ เฮอร์เบิร์ตเสียชีวิตในปี ค.ศ. 1984 ขณะมีอายุได้ 83 ปี
โปโลน้ำชิงแชมป์โลก

โปโลน้ำชิงแชมป์โลก  เป็นการแข่งขันโปโลน้ำระหว่างประเทศ
1.<templatestyles src="การอ้างอิง/styles.css"/>^ Serbia is official successor of Yugoslavia and Serbia & Montenegro teams.
2.<templatestyles src="การอ้างอิง/styles.css"/>^ Russia is official successor of the Soviet Union team.
อันดับ.
Participation details
รตวรรณ ออมไธสง

รตวรรณ ออมไธสง (เกิด 25 กรกฎาคม พ.ศ. 2531) ชื่อเล่น มิน เป็นนักแสดงชาวไทย เป็นที่รู้จักจากบทคนรับใช้
ประวัติ.
มิน รตวรรณ ออมไธสง เกิดวันที่ 25 กรกฎาคม พ.ศ. 2531 เป็นชาวจังหวัดนครราชสีมา จบการศึกษาระดับมัธยมศึกษาจาก โรงเรียนสุรนารีวิทยา จบการศึกษาปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง (ร่วมรุ่นเดียวกับ ชนิดาภา พงศ์ศิลป์พิพัฒน์, ลลิตา ไพศาล) จบการศึกษาระดับปริญญาโทจาก คณะอักษรศาสตร์ จุฬาลงกรณ์มหาวิทยาลัย สาขาศิลปการละคร
รักบี้ยูเนียนทีมชาติไทย

รักบี้ยูเนียนทีมชาติไทยเป็นตัวแทนของประเทศไทยในการแข่งขันรักบี้ยูเนียนระหว่างประเทศ และอยู่ภายใต้การบริหารของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ โดยประเทศไทยยังไม่เคยเข้ารอบรักบี้ชิงแชมป์โลกมาก่อน แต่ได้มีสิทธิ์เล่นในรอบคัดเลือกโซนเอเชียตั้งแต่ รักบี้ชิงแชมป์โลก 1999 เป็นต้นมา
ประวัติ.
สมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ ได้ถือกำเนิดขึ้นเมื่อ ปีพุทธศักราช 2481 เสด็จในกรมหมื่นพิทยาลงกรณ์ ได้มีการประชุมปรึกษาหารือเพื่อจัดตั้งองค์กรขึ้นบริหารงานรักบี้ฟุตบอล คือตั้งเป็น “ยูเนียน” โดยใช้ชื่อว่า “สยามรักบี้ฟุตบอลยูเนียน” (Siam Rugby Football Union) มีทีทำการอยู่ที่ ราชกรีฑาสโมสร ถนนสนาม ปทุมวัน พระนคร โดยมีกรมหมื่นพิทยาลงกรณ์ ทรงเป็นองค์นายก และหม่อมเจ้าจันทร์รัชนี เป็นเลขานุการ และได้จดทะเบียนถูกต้องตามกฎหมาย เมื่อเดือนตุลาคม ปีพุทธศักราช 2482 เพื่อส่งเสริมกีฬาชนิดนี้ และได้มีการเรียกประชุมผู้สนใจเป็นครั้งแรกที่ราชกรี่ฑาสโมสร และได้มีการจัดการแข่งขันชิงถ้วยระหว่างสมาชิกเป็นครั้งแรก เป็นการแข่งขันชิง ”ถ้วยบริติชเคาน์ซิล” (British Council Cup) ท่านเอกอัคราชทูตอังกฤษประจำประเทศไทย จัดหาถ้วยมามอบให้และได้ใช้เป็นถ้วยแข่งขันมาจนทุกวันนี้ ทำให้กิจการสมาคมฯ รุดหน้า มีทีมสมัครเข้าเป็นสมาชิกและส่งทีมเข้าร่วมการแข่งขันหลายสถาบัน รวมทั้งการแข่งขันประเภทนักเรียน
ต่อมาปีพุทธศักราช 2484 ได้เกิดสงครามมหาเอเซียบูรพา สมาคมรักบี้ฟุตบอลฯ ต้องหยุดลงแต่ไม่ถึงกับล้มเลิกโดยเด็ดขาด หลังจากนั้นปีพุทธศักราช 2486 ซึ่งอยู่ในภาวะสงคราม สมาคมฯ ไม่อาจจัดการแข่งขันประเภทสโมสรได้ แต่สมาคมฯ ก็ไม่ได้หยุดนิ่ง พระยาจินดารักษ์ อธิบดีกรมพลศึกษา ได้เข้าจัดแข่งขันรักบี้แทนสมาคมฯ โดยจัดแข่งขันชิงโล่ชนะเลิศระหว่างมหาวิทยาลัย ด้วยความรักกีฬาเป็นชีวิตจิตใจ จึงมอบให้นายโฉลก โกมารกุล ณ นคร เป็นผู้จัดทำโล่รางวัลชนะเลิศประเภทมหาวิทยาลัยขึ้นมาใหม่อีกประเภทหนึ่งเรื่อยมา
ปีพุทธศักราช 2493 ได้ส่งเสริมกีฬารักบี้ฟุตบอลเข้าไปในโรงเรียน และได้จัดการแข่งขันประเภทโรงเรียน โดยพระราชวรวงศ์เธอกรมหมื่นพิทยาลงกรณ์ หลวงพิบูลยสงคราม อธิการบดีจุฬาลงกรณ์มหาวิทยาลัย และหลวงประดิษฐมนูธรรม ได้มอบโล่รางวัลสำหรับการแข่งขันประเภทโรงเรียน ซึ่งโรงเรียนเตรียมนายเรือเป็นทีมชนะเลิศ
ปีพุทธศักราช 2494 สมาคมฯ ได้ส่งที่มรักบี้ฟุตบอลของสมาคมฯ T.R.U. ไปเล่นที่กรุงลอนดอน ประเทศอังกฤษ การไปครั้งนี้ทำให้ได้เรียนรู้วิธีการเล่นรักบี้ฟุตบอลที่ดีเพิ่มมากขึ้น และ กิจการของสมาคมฯ ในปีนี้มีการเปลี่ยนแปลงที่นับเป็นเกียรติของสมาคมฯ ที่พระบาทสมเด็จพระเจ้าอยู่หัว ภูมิพลอดุลยเดช ทรงรับสมาคมฯ เข้าอยู่ “ในพระบรมราชูปถัมภ์” และเปลี่ยนชื่อมาเป็น “สมาคมรักบี้ฟุตบอลแห่งประเทศไทย ในพระบรมราชูปถัมภ์” และเป็นกีฬาที่ได้รับความนิยมสูงสุด ทุกนัดที่มีการแข่งขันที่สนามศุภชลาศัย จะมีประชาชนสนใจเข้าชมจนเต็มอัฒจันทร์ล้นหลามลงมายื่นในลู่วิ่งสมาคมฯ ก่อตั้งมาแล้ว 68 ปี และดำเนินกิจการงานสมาคมฯ ให้เจริญก้าวหน้ามาจวบจนทุกวันนี้
ฮอกกี้ชายชิงแชมป์โลก

ฮอกกี้ชายชิงแชมป์โลก  เป็นการแข่งขันField hockeyระหว่างประเทศ
* = "เจ้าภาพ"
^ = "includes results representing West Germany between 1971 and 1990"
# = "states that have since split into two or more independent nations"
^ = "includes results representing West Germany between 1971 and 1990"
# = "states that have since split into two or more independent nations"
สงครามกอล

สงครามกอล เป็นชุดการทัพซึ่งจูเลียส ซีซาร์ โปรกงสุลโรมัน เป็นผู้ดำเนินต่อชนเผ่ากอลหลายเผ่า สงครามกินเวลาตั้งแต่ 58 ปีก่อน ค.ศ. ถึง 50 ปีก่อนคริสต์ศักราช จนลงเอยด้วยยุทธการที่อะลีเซียที่เด็ดขาดใน 52 ปีก่อน ค.ศ. ซึ่งชัยชนะอย่างสมบูรณ์ของโรมันส่งผลให้สาธารณรัฐโรมันขยายเหนือทั้งกอล (ประเทศฝรั่งเศสและเบลเยียมในปัจจุบันเป็นหลัก) แม้ว่าเผ่ากอลจะมีความเข้มแข็งทางทหารสูสีกับโรมัน แต่ความแตกแยกภายในทำให้ซีซาร์คว้าชัยได้โดยง่าย และความพยายามของแวร์กิงแกตอรีกส์ (Vercingetorix) ในการผนึกชาวกอลต่อการบุกครองของโรมันสายเกินไป สงครามนี้ปูทางให้จูเลียส ซีซาร์กลายเป็นผู้ปกครองสาธารณรัฐโรมันแต่ผู้เดียว
แม้ซีซาร์พรรณนาการบุกครองนี้ว่าเป็นการปฏิบัติตัดหน้าข้าศึกและเด็ดขาด แต่นักประวัติศาสตร์ส่วนใหญ่ตกลงว่าสงครามนี้ส่วนใหญ่ต่อสู้เพื่อส่งเสริมอาชีพทางการเมืองของซีซาร์และจ่ายหนี้สินมหาศาลของเขา กระนั้น สงครามกอลยังมีความสำคัญทางทหารอย่างมากต่อชาวโรมัน เพราะโรมันถูกชนเผ่าพื้นเมืองทั้งที่อาศัยอยู่ในกอลและเหนือไปกว่านั้นโจมตีหลายครั้ง การพิชิตกอลทำให้โรมันควบคุมแม่น้ำไรน์ซึ่งเป็นพรมแดนธรรมชาติ จูเลียส ซีซาร์อธิบายสงครามกอลในหนังสือ "Commentarii de Bello Gallico" (ความเห็นต่อสงครามกอล) ของเขา ซึ่งยังเป็นแหล่งข้อมูลทางประวัติศาสตร์ที่สำคัญที่สุดต่อสงครามนี้
หลอดทดลอง

หลอดทดลอง  เป็นเครื่องแก้วที่ใช้ในห้องปฏิบัติการทำด้วยหลอดแก้วหรือพลาสติกสีใส ความยาวประมาณนิ้วมือ มีปากเปิดด้านบนและส่วนใหญ่มีก้นกลมมน หลอดทดลองนั้นมีหลายขนาด ความกว้างมีตั้งแต่ 10 ถึง 20 มม. ส่วนความยาวมีตั้งแต่ 50 ถึง 200 มม. ส่วนใหญ่ด้านบนมีปากที่บานออกเพื่อช่วยในการเทของเหลว และยังช่วยในการแยกหลอดทดลองออกจากหลอดเพาะเชื้อ (culture tube) ซึ่งมีปากตรงหรือเป็นเกลียวเพื่อปิดฝาอีก หลอดทดลองมีทั้งแบบก้นเป็นทรงแบน ทรงกลม หรือ ทรงกรวย นอกจากนี้หลอดทดลองบางอันยังผลิตขึ้นมาเพื่อให้เข้ากับจุกปิดแบบแก้ว หรือฝาเกลียว บนหลอดทดลองมักมีจุดที่เป็นผิวด้านสำหรับทำเครื่องหมายด้วยดินสอ หรือจุดที่เคลือบเงาไว้สำหรับการเขียน
การใช้.
หลอดทดลองถูกใช้อย่างแพร่หลายในหมู่นักเคมี เพื่อบรรจุ ผสม หรือ ให้ความร้อนแก่สารเคมีที่เป็นของแข็งหรือของเหลว โดยเฉพาะในการทดลองเชิงคุณภาพ (qualitative experiments) ก้นที่กลมและหลอดที่ตั้งตรง ให้ประโยชน์หลายด้าน เช่น ช่วยลดมวลที่สูญเสียเวลาเท ทำความสะอาดง่ายขึ้น และทำให้การเฝ้าดูสิ่งที่บรรจุอยู่ภายในได้ง่ายขึ้น หลอดที่ยาวและปากที่แคบช่วยลดการกระจายตัวของก๊าซและไอน้ำสู่สิ่งแวดล้อม
หลอดทดลองซึ่งบรรจุน้ำไว้จนเต็มยังสามารถนำไปคว่ำบนบีกเกอร์ที่เต็มไปด้วยน้ำเพื่อเก็บกักก๊าซ เช่น ในการสาธิตการแยกหรือสกัดสารเคมีด้วยกระแสไฟฟ้า (electrolysis) นอกจากยังมีหลอดทดลองขนาดใหญ่สำหรับต้มของเหลวโดยเฉพาะซึ่งเรียกว่า boiling tube
โดยปกติแล้วหลอดเพาะเชื้อจะถูกใช้ในชีววิทยาเพื่อเลี้ยงสิ่งมีชีวิตหลากหลายชนิด เช่น รา แบคทีเรีย ต้นอ่อน เนื้อเยื่อพืช และ อื่นๆ โดยทางการแพทย์หลอดเพาะเชื้อยังถูกใช้เพื่อเก็บตัวอย่างเลือดหรือของเหลวอืน ๆ
ส่วนหลอดทดลองที่มีจุกปิดนั้นส่วนใหญ่แล้วถูกใช้เป็นที่เก็บชั่วคราวสำหรับสารเคมีหรือตัวอย่างทางชีววิทยา
หลอดทดลองมักจะถูกวางบนที่วางหลอดทดลองหรือถูกยึดโดยแคลมพ์ (clamp) หรือ คีมเหล็ก (tong) ที่วางหลอดทดลองบางแบบนั้นยังถูกออกแบบมาให้ยึดหลอดทดลองในแนวนอนจนเกือบขนานกับพื้นเพื่อเพิ่มปริมาณของพื้นผิวของอาหารเลี้ยงเชื้ออีกด้วย
นอกจากนี้บางทียังมีการใช้หลอดทดลองนอกห้องปฏิบัติการ เช่น ใช้เป็นแจกันใส่ดอกไม้หรือแม้แต่ใช้ใส่เครื่องปรุงอาหาร 
การผลิต.
โดยปกติแล้วหลอดทดลองสำหรับฟิสิกส์และเคมีนั้นทำมาจากแก้วเพราะความทนทานต่อความร้อนและสารเคมี และยังใช้ได้เป็นเวลานาน หลอดทีทำมาจากแก้วบอโรซิลิเกต (borosilicate glass) มีคุณสมบัติทนความร้อนได้หลายร้อยองศาเซสเซียส
หลอดเพาะเชื้อปกติจะทำจากพลาสติกใสเช่น พอลิสไตรีน หรือ พอลิพรอพิลีน (polypropylene) โดยการฉีดเข้าไปในแม่พิมพ์ และส่วนใหญ่จะทิ้งเมื่อใช้เสร็จ
หลอดทดลองบางทีอาจมากับสารที่เตรียมไว้แล้วในหลอด ตัวอย่างเช่น หลอดหัวฟ้า (blue top tube) ซึ่งคือหลอดทดลองขนาด 5 มล. บรรจุด้วยโซเดียมซิเตรทที่ทำงานเป็นสารต้านการจับตัวเป็นก้อนและใช้สำหรับการเก็บตัวอย่าง
ซังตาไร

ซังตาไร  เป็นเมืองและเทศบาลที่ตั้งอยู่ในเขตซังตาไรทางตอนกลางของประเทศโปรตุเกส ณ ปี ค.ศ. 2011 ในเขตเทศบาลมีประชากร 61,752 คน บนพื้นที่ 552.54 ตารางกิโลเมตร เฉพาะตัวเมืองมีประชากร 29,929 คน ณ ปี ค.ศ. 2012
พรรคประชาธิปไตยญี่ปุ่น

พรรคประชาธิปไตยญี่ปุ่น  เป็นพรรคการเมืองสายกลาง ถึงซ้ายกลาง อุดมการณ์เสรีนิยม หรือสังคม-เสรีนิยม ของญี่ปุ่นระหว่าง ค.ศ. 1998 ถึง 2016 ซึ่งมีขนาดใหญ่เป็นอันดับ 2 รองจากพรรคเสรีประชาธิปไตย หรือแอลดีพี
ประวัติ.
พรรคประชาธิปไตยญี่ปุ่นก่อตั้งขึ้นเมื่อวันที่ 27 เมษายน ค.ศ. 1998 โดยเกิดจากการยุบรวมพรรคทั้งหมด 4 พรรคเข้าด้วยกัน อันมีพรรคประชาธิปไตยญี่ปุ่นเป็นแกนนำ
ในการเลือกตั้งทั่วไปเมื่อ ค.ศ. 2009 พรรคประชาธิปไตยญี่ปุ่นซึ่งนำโดยยูกิโอะ ฮาโตยามะ สามารถเอาชนะพรรคเสรีประชาธิปไตย แล้วได้เป็นแกนนำจัดตั้งรัฐบาล โดยมีฮาโตยามะเป็นนายกรัฐมนตรี แต่ในการเลือกตั้งทั่วไปเมื่อ ค.ศ. 2012 พรรคประชาธิปไตยญี่ปุ่นได้พ่ายแพ้แก่พรรคเสรีประชาธิปไตยทำให้ทางพรรคต้องกลับมาเป็นพรรคฝ่ายค้านอีกครั้ง
วันที่ 27 มีนาคม ค.ศ. 2016 พรรคประชาธิปไตยญี่ปุ่นได้ทำการยุบรวมพรรคเข้ากับพรรคนวัตกรรมญี่ปุ่นหรือเจไอพี พรรคฝ่ายค้านอันดับ 3 ของญี่ปุ่น โดยใช้ชื่อพรรคใหม่นี้ว่าพรรคประชาธิปไตย
อำเภอฟ็องโถ

อำเภอฟ็องโถ  เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปีค.ศ. 2003 อำเภอนี้ประชากร 49,169 คน มีเนื้อที่ทั้งหมด 819 ตารางกิโลเมตร และมีเมืองหลักคือ ฟ็องโถ
อำเภอเหมื่องแต่

อำเภอเหมื่องแต่  เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปี ค.ศ. 2003 อำเภอนี้ประชากร 47,406 คน มีเนื้อที่ทั้งหมด 3,679 ตารางกิโลเมตร และมีเมืองหลักคือ เหมื่องแต่
อำเภอสี่นโห่

อำเภอสี่นโห่  เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปี ค.ศ. 2003 อำเภอนี้ประชากร 75,942 คน มีเนื้อที่ทั้งหมด 2,039 ตารางกิโลเมตร และมีเมืองหลักคือ สี่นโห่
อำเภอตามเดื่อง (จังหวัดลายเจิว)

อำเภอตามเดื่อง  เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปี ค.ศ. 2003 อำเภอนี้ประชากร 41,235 คน มีเนื้อที่ทั้งหมด 758 ตารางกิโลเมตร และมีเมืองหลักคือ ตามเดื่อง
อำเภอทานเวียน

อำเภอทานเวียน  เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปี ค.ศ. 2003 อำเภอนี้ประชากร 75,942 คน มีเนื้อที่ทั้งหมด 1,630 ตารางกิโลเมตร และมีเมืองหลักคือ ทานเวียน
สงครามกระแสไฟฟ้า

สงครามกระแสไฟฟ้า  คือเหตุการณ์ต่าง ๆ ที่เกิดขึ้นในช่วงเวลาซึ่งมีการแข่งขันของระบบที่ใช้ส่งพลังงานไฟฟ้า ในช่วงประมาณคริสต์ทศวรรษ 1880 ถึงต้นคริสต์ทศวรรษ 1890 เหตุการณ์เหล่านี้หมายรวมถึงการแข่งโฆษณา การถกเถียงเรื่องความปลอดภัยของระบบ สื่อและโฆษณาชวนเชื่อที่เกิดตามมา โดยเป็นการปะทะกันระหว่างกลุ่มสนับสนุนไฟฟ้ากระแสตรง (DC) นำโดยบริษัทเอดิสันอิเลกทริกไลท์ และกลุ่มไฟฟ้ากระแสสลับ (AC) โดยบริษัทเวสติงเฮาส์อิเลกทริก "สงคราม" นี้ เริ่มต้นเมื่อมีการนำมาตรฐานการจ่ายไฟฟ้ากระแสสลับ ซึ่งถูกใช้อยู่เดิมในบริษัทหลาย ๆ บริษัทในสหรัฐอเมริกาและยุโรป เข้ามาใช้อย่างแพร่หลายและรวดเร็ว จนในที่สุดก็ได้รับการยอมรับเหนือการจ่ายไฟฟ้ากระแสตรง
ลายเจิว

ลายเจิว  เป็นเมืองศูนย์กลางการปกครองของจังหวัดลายเจิว ตั้งอยู่ในภาคตะวันตกเฉียงเหนือของประเทศเวียดนาม มีอาณาเขตติดต่อกับอำเภอฟ็องโถ อำเภอสี่นโห่ และอำเภอตามเดื่อง ณ ค.ศ. 2020 นครลายเจิวมีจำนวนประชากร 42,973 คน ครอบคลุมพื้นที่ 92.37 ตารางกิโลเมตร
ประวัติศาสตร์.
ลายเจิว หรือเมืองไล (เวียดนาม: Mường Lay; "เหมื่องไล") เป็นเมืองที่ปกครองโดยเจ้านายชาวไทขาวที่เคยมีอำนาจสูงสุดเหนือชาวไทกลุ่มอื่น ๆ ในพื้นที่ โดยเคยมีการแย่งชิงอำนาจระหว่างผู้ปกครองชาวไทขาวของเมืองไลกับเมืองสอ ในช่วงคริสต์ทศวรรษ 1870 เมืองไลเคยปกครองโดยแด่ว วัน จิ (Đèo Văn Trị) หรือเจ้าไล หรือลาวเรียกเจ้าคำฮุม เจ้าชาวไทขาวผู้พยายามรวม 12 หัวเมืองเป็นหนึ่งและปกครองทั้ง 12 หัวเมืองนี้ (เวียดนาม-จีน: Châu "เจิว"/ 州 "โจว") รวมเรียกว่า "สิบสองจุไท" โดยเจ้าไลได้รับความช่วยเหลือจากพวกธงดำของจีน จากนั้นจึงได้รับความช่วยเหลือจากฝรั่งเศส อำนาจของเจ้าไลและการปกครองตนเองในพื้นที่ได้รับการยอมรับจากฝรั่งเศสใน ค.ศ. 1890
เขตการปกครอง.
นครลายเจิวแบ่งออกเป็น 7 เขตการปกครองระดับตำบล ประกอบด้วย 5 แขวง ได้แก่ ดว่านเก๊ด ("Đoàn Kết"), ดงฟอง ("Đông Phong"), เกวี๊ยดทั้ง ("Quyết Thắng"), เกวี๊ยดเตี๊ยน ("Quyết Tiến"), และเตินฟอง ("Tân Phong") และ 2 ตำบล ได้แก่ ซานถ่าง ("San Thàng") และสุ่งฝ่าย ("Sùng Phài")
ภูมิอากาศ.
นครลายเจิวมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cwa") ซึ่งเป็นลักษณะเฉพาะของพื้นที่ทางตะวันตกเฉียงเหนือของเวียดนาม โดยมีฤดูร้อนที่ร้อนอบอ้าว ชื้นแฉะ และเปียกชื้น และฤดูหนาวที่อบอุ่นและแห้งแล้ง
การเป็นพิษจากออกซิเจน

การเป็นพิษจากออกซิเจนเป็นผลอันตรายต่อร่างกายที่เกิดจากการหายใจเอาโมเลกุลออกซิเจนที่มีความดันย่อยสูงกว่าปกติเข้าไป แต่เดิมเคยเรียกว่าผลกระทบของพอล เบิร์ต  ในกรณีมีผลต่อระบบประสาทกลาง และผลกระทบของลอร์เรน สมิธ  ในกรณีมีผลกระทบต่อปอด ตามชื่อของนักวิจัยที่ค้นพบและอธิบายภาวะเหล่านี้ไว้ในช่วงปลายคริสต์ศตวรรษที่ 19 กรณีเป็นพิษร้ายแรงอาจทำให้เซลล์เสียหายและผู้ป่วยเสียชีวิตได้ โดยผลที่เกิดมักเกิดกับระบบประสาทกลาง ปอด และตา ผู้ที่ต้องระวังภาวะนี้ได้แก่ นักดำน้ำ ผู้ที่ต้องใช้ออกซิเจนความเข้มข้นสูง (โดยเฉพาะทารกเกิดก่อนกำหนด) และผู้ที่รับการรักษาด้วยออกซิเจนความดันสูง เป็นต้น
ฮารูนะ อีกูโบะ

ฮารูนะ อีกูโบะ (; โรมาจิ: "Īkubo Haruna"; เกิดวันที่ 7 พฤศจิกายน พ.ศ. 2537) เป็นนักร้อง นักแสดงและนางแบบชาวญี่ปุ่น เธอเป็นอดีตสมาชิกรุ่นที่ 10 ของมอร์นิงมูซูเมะ
ประวัติการทำงาน.
ในปี พ.ศ. 2550 อีกูโบะได้เข้ามาทำงานในด้านทาเลนต์ในสังกัด "ฮาร์ทสเอเจนท์" (Hearts Agent) จนกระทั่งได้ออกจากสังกัดในช่วงต้นปี พ.ศ. 2552
ต่อมาในปี พ.ศ. 2552 อีกูโบะได้รับรางวัลพิเศษจากการไปออดิชันคัดเลือกนางแบบให้กับนิตยสารแนวแฟชั่น "เลิฟเบอร์รี่" และหลังจากนั้นเธอได้เข้าสังกัด "ฟอสเตอร์" เธอได้ใช้ชื่อแฝงว่า "ดัง ฮาอุ" (壇 はう) เธอปรากฏตัวครั้งแรกในนิตยสารฉบับเดือนมิถุนายน และในปี พ.ศ. 2554 เธอได้สำเร็จการศึกษาจากเลิฟเบอร์รี่ (ออกจากโปรเจกต์) ในเดือนกุมภาพันธ์ พ.ศ. 2554
วันที่ 29 กันยายน พ.ศ. 2554 อีกูโบะได้เข้าร่วมโครงการ "มอร์นิงมูซูเมะ จูคิเมมเบอร์ เก็งคิจิรุชิออดิชัน" (モーニング娘。10期メンバー『元気印』オーディション) และเธอได้ชนะการคัดเลือกและได้เข้าร่วมมอร์นิงมูซูเมะในฐานะสมาชิกรุ่นที่ 10 พร้อมกับอายูมิ อิชิดะ, มาซากิ ซาโต และอดีตสมาชิกเฮลโล! โปรเค็งชูเซย์ฮารูกะ คูโด ต่อมาในวันที่ 30 กันยายนปีเดียวกัน สมาชิกรุ่นที่ 10 ได้เปิดตัวอย่างเป็นทางการในคอนเสิร์ต "มอร์นิงมูซูเมะคอนเสิร์ตทัวร์ 2011 อะกิ ไอ บีลีฟ ~ทากาฮาชิ ไอ ซงสึเงียว คิเน็น สเปเชียล~" และได้ร่วมร้องเพลง "โทโมะ" และ "นามิดัจจิ"
ในปี พ.ศ. 2556 เรนะ ทานากะได้สำเร็จการศึกษาจากมอร์นิงมูซูเมะ ทานากะได้แต่งตั้งตำแหน่งรองหัวหน้าให้กับอีกูโบะและมิซูกิ ฟูกูมูระ ในช่วงที่ซายูมิ มิจิชิเงะเป็นหัวหน้า จนกระทั่งในปี พ.ศ. 2557 ฟูกูมูระได้ดำรงตำแหน่งหัวหน้าต่อจากมิจิชิเงะ เอรินะ อิกูตะได้ดำรงตำแหน่งรองหัวหน้าร่วมกับอีกูโบะ
วันที่ 16 ธันวาคม พ.ศ. 2561 เธอได้สำเร็จการศึกษาจากมอร์นิงมูซูเมะและเฮลโล! โปรเจกต์ แต่เธอจะทำงานในวงการบันเทิงต่อไปหลังจากที่สำเร็จการศึกษาแล้ว ต่อมาวันที่ 31 ธันวาคมของปีเดียวกัน อายูมิ อิชิดะได้รับดำรงตำแหน่งเป็นรองหัวหน้าร่วมกับอิกูตะแทนที่อีกูโบะ
ผลงาน.
"ผลงานที่อีกูโบะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
ไฮนทซ์ ฟิชเชอร์

ไฮนทซ์ ฟิชเชอร์  เกิดเมื่อวันที่ 9 ตุลาคม พ.ศ. 2481 เป็นนักการเมืองชาวออสเตรีย และเป็นประธานาธิบดีคนปัจจุบันของออสเตรีย เขาเริ่มดำรงตำแหน่งตั้งแต่ 8 กรกฎาคม พ.ศ. 2547 และได้รับการเลือกตั้งเป็นสมัยที่สองเมื่อ 25 เมษายน พ.ศ. 2553 ฟิชเชอร์เคยดำรงตำแหน่งรัฐมนตรีว่าการกระทรวงวิทยาศาสตร์ระหว่าง พ.ศ. 2526–2530 และเป็นประธานสภาแห่งชาติออสเตรียระหว่าง พ.ศ. 2533–2545 เขาเคยเป็นสมาชิกพรรคประชาธิปไตยสังคมออสเตรีย
อิลฮัม แอลีเยฟ

อิลฮัม เฮย์แดร์ โอกลู แอลีเยฟ (เกิด 24 ธันวาคม พ.ศ. 2504) เป็นประธานาธิบดีคนที่ 4 และคนปัจจุบันของอาเซอร์ไบจาน เขาเริ่มดำรงตำแหน่งตั้งแต่ 31 ตุลาคม พ.ศ. 2546 นอกจากนี้เขายังทำหน้าที่เป็นประธานพรรคอาเซอร์ไบจานใหม่และประธานคณะกรรมการโอลิมปิกแห่งชาติอีกด้วย อิลฮัม แอลีเยฟ เป็นบุตรชายของเฮย์แดร์ แอลีเยฟ ผู้ดำรงตำแหน่งประธานาธิบดีตั้งแต่ พ.ศ. 2536 - พ.ศ. 2546
ซังตาเรย์

ซังตาเรย์  เป็นเมืองและเทศบาลแห่งหนึ่งทางภาคตะวันตกของรัฐปาราในประเทศบราซิล ตั้งอยู่ที่จุดบรรจบระหว่างแม่น้ำแอมะซอนกับแม่น้ำตาปาฌอส (Tapajós) จึงกลายเป็นแหล่งท่องเที่ยวยอดนิยมแห่งหนึ่ง ซังตาเรย์เป็นเมืองที่สำคัญที่สุดเป็นอันดับสองของรัฐปารา และเป็นศูนย์กลางการเงินและเศรษฐกิจของภาคตะวันตกของรัฐด้วย นอกจากนี้ยังเป็นแกนกลางของเขตมหานครซังตาเรย์ซึ่งประกอบด้วยเมืองซังตาเรย์, แบลแตรา (Belterra) และโมฌูอีดุสกังปุส (Mojuí dos Campos) 
บริเวณเมืองซังตาเรย์เคยเป็นถิ่นที่อยู่ของชาวตาปาฌอสซึ่งเป็นชนพื้นเมืองกลุ่มหนึ่งซึ่งใช้ชื่อกลุ่มตามชื่อแม่น้ำ พวกเขาเคยเป็นผู้ปกครองแว่นแคว้นเกษตรกรรมที่เจริญรุ่งเรืองก่อนการเข้ามาของชาวยุโรป ตัวเมืองนี้เป็นหนึ่งในเมืองที่เก่าแก่ที่สุดในบริเวณแอมะซอนของบราซิล ได้รับการก่อตั้งโดยชาวอาณานิคมโปรตุเกสในปี ค.ศ. 1661 ในฐานะเมืองซังตาไรใหม่ (ตามชื่อเมืองที่มีอยู่เดิมในโปรตุเกส)
นักเคลื่อนไหวทางการเมืองบางคนได้วิ่งเต้นให้มีการตั้งรัฐใหม่ขึ้นโดยแบ่งรัฐปาราที่มีพื้นที่กว้างขวางออกเป็นภาคตะวันตกและภาคตะวันออก รัฐใหม่ที่จะจัดตั้งขึ้นทางภาคตะวันตกจะใช้ชื่อว่ารัฐตาปาฌอส โดยมีซังตาเรย์เป็นเมืองหลวง
ซัมซุง กาแลคซี อี5

ซัมซุง กาแลคซี อี5 เป็นสมาร์ตโฟนประเภทแอนดรอยด์ ผลิตโดยบริษัทซัมซุงอิเล็กทรอนิกส์ วางจำหน่ายในช่วงเดือนมกราคม 2015
ข้อมูลจำเพาะ.
ฮาร์ดแวร์.
โทรศัพท์รุ่นนี้ใช้หน่วยประมวลผล Snapdragon 410 Quad Core ความเร็ว 1.2 GHz, RAM 1.5 GB, หน่วยความจำตัวเครื่อง (ROM) 16 GB รองรับการ์ดหน่วยความจำ microSD สูงสุด 64 GB และแบตเตอรี่ Li-ion ความจุ 2400mAh หน้าจอกาแลคซี อี5 หน้าจอมีขนาด 5 นิ้ว เป็นระบบHD กล้องหลังมีความละเอียดถึง 8 ล้านพิกเซล พร้อมแฟลช LED และกล้องหน้ามีความละเอียดถึง 5 ล้านพิกเซล ขนาดตัวเครื่องมีความยาว 141.6 x 70.2 x 7.3 มิลลิเมตร (5.57 x 2.76 x 0.29 นิ้ว) 
ซอฟแวร์.
ซัมซุง กาแลคซี อี5 ใช้ระบบปฏิบัติการแอนดรอยด์ 4.4.4 คิทแคท และสามารถอัพเกรตเป็น โลลี่ป๊อบ 5.1.1 ในวันที่ 2 สิงหาคม 2015 แต่ก็มีความจุหน่วยความจำได้มากถึง 64GB
กล้อง.
กล้องหลังมีความละเอียดถึง 8 ล้านพิกเซล 3264 x 2448 พิกเซล ออโตโฟกัส พร้อมแฟลช LED ที่สามารถ ติดแท็กภูมิศาสตร์ ,ทัชโฟกัส, ตรวจจับใบหน้า,พาโนรามา ความละเอียดวิดีโอกล้องหลัง 1080p@30เฟรมต่อวินาที. กล้องหน้ามีความละเอียดถึง 5 MP.
เซลฟี่.
กาแล็กซี่ E5 เป็นที่รู้จักสำหรับประสบการณ์ เซลฟี่ดี มีฟังก์ชันที่น่าสนใจในกล้องหน้าที่ทำให้การถ่ายภาพหรือการบันทึกวิดีโอนั้นทำได้ง่ายขึ้นได้แก่ นำคุณสมบัติใหม่เช่น Voice Selfie สั่งการด้วยเสียง , Record video สำหรับการบันทึกวิดีโอ , Plam Selfie เซลฟี่ด้วยการวางฝ่ามือ , Wide Selfie ช่วยให้เก็บภาพมุมกว้าง , Beauty Mode โหมดที่ช่วยปรับภาพให้ตาโต หน้าเรียว และผิวสวยเนียน
สุชนา ชวนิชย์

ศาสตราจารย์ สุชนา ชวนิชย์ เป็นนักวิทยาศาสตร์หญิงชาวไทย ผู้ซึ่งเป็นนักวิทยาศาสตร์หญิงไทยคนแรกที่ไปศึกษาวิจัยยังทวีปแอนตาร์กติก ปัจจุบันเป็นอาจารย์ประจำภาควิชาวิทยาศาสตร์ทางทะเล คณะวิทยาศาสตร์ จุฬาลงกรณ์มหาวิทยาลัย ทั้งยังเป็นหนึ่งในทีมของนักวิทยาศาสตร์ไทยที่ทำการเพาะขยายพันธุ์ปะการังแบบอาศัยเพศสำเร็จเป็นครั้งแรกของประเทศไทย
ประวัติ.
สุชนา ชวนิชย์ จบการศึกษาชั้นมัธยมศึกษาจากโรงเรียนสาธิตจุฬาลงกรณ์มหาวิทยาลัย จากนั้นได้เข้าศึกษาต่อในระดับปริญญาตรีที่ภาควิชาวิทยาศาสตร์ทางทะเล คณะวิทยาศาสตร์ จุฬาลงกรณ์มหาวิทยาลัย แล้วจึงเดินทางไปศึกษาต่อในระดับปริญญาโทที่ Central Connecticut State University และปริญญาเอกที่ University of New Hampshire ประเทศสหรัฐอเมริกา ในปี 2564 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม แต่งตั้งศาสตราจารย์(ศ.) จำนวน 61 ราย ซึ่งหนึ่งในรายชื่อนั้น คือ รศ.ดร.สุชนา ชวนิชย์ สังกัดภาควิชาวิทยาศาสตร์ทางทะเล คณะวิทยาศาสตร์ จุฬาลงกรณ์มหาวิทยาลัย ซึ่งได้รับการโปรดเกล้าให้ดำรงตำแหน่งศาสตราจารย์ในสาขาวิชาสมุทรศาสตร์ 
ผลงานที่โดดเด่นของ สุชนา ชวนิชย์ คือการที่เป็นนักวิทยาศาสตร์หญิงไทยคนแรกที่ได้รับคัดเลือกให้เข้าร่วมสำรวจทวีปแอนตาร์กติกร่วมกับคณะสำรวจทวีปแอนตาร์กติกจากประเทศญี่ปุ่น รุ่นที่ 51 (JARE-51) เพื่อศึกษาการเปลี่ยนแปลงสภาพภูมิอากาศที่มีผลต่อสิ่งมีชีวิตและสิ่งแวดล้อมในปี พ.ศ. 2552 นอกจากนี้ในปี พ.ศ. 2557 รศ.ดร.สุชนา ชวนิชย์ ยังได้รับโอกาสเป็นครั้งที่สองในการเดินทางไปคาบสมุทรแอนตาร์กติกร่วมกับคณะสำรวจทวีปแอนตาร์กติกของสาธารณรัฐประชาชนจีน รุ่นที่ 30 (CHINARE 30; 30th Chinese National Antarctic Research Expedition) ภายใต้โครงการศึกษาวิจัยขั้วโลกตามพระราชดำริของสมเด็จพระเทพรัตนราชสุดาฯ สยามบรมราชกุมารี เพื่อร่วมศึกษาการเปลี่ยนแปลงของสภาพภูมิอากาศ (Climate Change) ที่มีผลต่อสิ่งมีชีวิตและสิ่งแวดล้อม และในครั้งนี้ รศ.ดร.สุชนา ชวนิชย์ ได้มีโอกาสดำน้ำแบบลึก (SCUBA diving) ที่ทะเลแอนตาร์กติก จึงถือได้ว่า รศ.ดร.สุชนา ชวนิชย์ เป็นนักวิทยาศาสตร์หญิงไทยคนแรกที่ลงดำน้ำที่ทะเลแอนตาร์กติกอีกด้วย
สุชนา ชวนิชย์ ไม่เพียงแต่เป็นอาจารย์ประจำภาควิชาวิทยาศาสตร์ทางทะเลเท่านั้น แต่ยังเป็นครูสอนดำน้ำ อาจารย์พิเศษ วิทยากรพิเศษ ที่ปรึกษาฝ่ายวิชาการ ผู้เขียนบทความ และผู้แปลบทความ ด้านการดำน้ำ การอนุรักษ์ทางทะเล และการท่องเที่ยวทางทะเล ให้กับให้นิตยสารทั้งในและต่างประเทศ มหาวิทยาลัยต่างๆ และหน่วยราชการอื่นๆ
จากการทำงานวิจัยในด้านระบบนิเวศทางทะเลรวมถึงการอนุรักษ์ทรัพยากรทางทะเลทั้งบริเวณขั้วโลกและเขตร้อนจนถึงปัจจุบัน รศ.ดร.สุชนา ชวนิชย์ ได้รับรางวัลและการยกย่องต่างๆ อาทิ เช่น
แฮปปีเบิร์ธเดย์ทูยู

"แฮปปีเบิร์ธเดย์ทูยู" (ท. สุขสันต์วันเกิดแก่คุณ) หรืออีกชื่อหนึ่งว่า "แฮปปีเบิร์ธเดย์" (ท. สุขสันต์วันเกิด) เป็นเพลงที่เดิมร้องเพื่อเฉลิมฉลองวันครบรอบปีการเกิดของบุคคล ตามรายงานจากบันทึกสถิติโลกกินเนสส์ฉบับ ค.ศ. 1998 เพลงนี้เป็นเพลงที่มีผู้รู้จักมากที่สุดในภาษาอังกฤษ ตามด้วย "ฟอร์ฮีส์อะจอลลีกูดเฟลโลว์" (For He's a Jolly Good Fellow) เนื้อร้องพื้นฐานของเพลงมีการแปลเป็นอย่างน้อย 18 ภาษา ทำนองเพลง "แฮปปีเบิร์ธเดย์ทูยู" มาจากเพลง "กูดมอร์นิงทูออล" (Good Morning to All) ที่ถือว่าเป็นของพี่น้องชาวอเมริกัน แพตตีและมิลเดร็ด เจ. ฮิลล์ใน ค.ศ. 1893 แม้การอ้างว่าพี่น้องฮิลประพันธ์ทำนองนั้นยังมีข้อพิพาทอยู่
เพลงนี้กลายเป็นสาธารณสมบัติในสหรัฐและสหภาพยุโรป วอร์เนอร์แชปเปลล์มิวสิกเคยอ้างลิขสิทธิ์เพลงนี้ในสหรัฐและเรียกเก็บค่าธรรมเนียมใบอนุญาตสำหรับการใช้งาน ใน ค.ศ. 2015 มีการประกาศข้ออ้างลิขสิทธ์เป็นโมฆะและวอร์เนอร์แชปเปลล์มิวสิกยอมรับที่จะจ่ายค่าธรรมเนียมคืน 14 ล้านดอลลาร์สหรัฐ
ประวัติ.
แพตตี ฮิลเป็นอาจารย์ใหญ่โรงเรียนอนุบาลในลุยส์วิลล์ รัฐเคนตักกี พัฒนาวิธีการสอนหลายอย่างที่ที่ปัจจุบันเรียก ลิตเติลลูมเฮาส์ ส่วนพี่สาวของเธอ มิลเดร็ด เป็นนักเปียโนและผู้ประพันธ์ สองพี่น้องใช้ "กูดมอร์นิงทูออล" เป็นเพลงที่เด็กเล็กจะร้องได้ง่าย การผสมทำนองและเนื้อร้องใน "แฮปปีเบิร์ธเดย์ทูยู" ปรากฏครั้งแรกในงานพิมพ์ใน ค.ศ. 1912 และอาจมีมาก่อนหน้านั้นแล้ว
เนื้อร้อง.
"Happy birthday to you".
โดยทั่วไปจะมีการใส่ชื่อบุคคลที่ได้รับการฉลองลงในช่อง "[NAME]" ตัวอย่างแรกสุดใช้ชื่อว่า "John"
Happy birthday to you<br>
Happy birthday to you<br>
Happy birthday, dear [NAME]<br>
Happy birthday to you.
เนื้อร้องกับทำนอง.
<score sound="1">\relative c' { \set Staff.midiInstrument = #"clarinet" \key f \major \time 3/4 \partial 4 c8. c16 | d4 c f | e2 c8. c16 | d4 c g' | f2 c8. c16 | c'4 a f | e(d\fermata) bes'8. bes16 | a4 f g | f2 \bar "|." } \addlyrics { Hap -- py birth -- day to you, Hap -- py birth -- day to you, Hap -- py birth -- day dear [NAME], __ Hap -- py birth -- day to you. }</score>
อับดุล ฮามิด

อับดุล ฮามิด (เกิด 1 มกราคม พ.ศ. 2487) เป็นอดีตประธานาธิบดีคนที่ 16 ของบังกลาเทศ ก่อนจะดำรงตำแหน่งประธานาธิบดี เขาเคยดำรงตำแหน่งประธานสภาแห่งชาติตั้งแต่เดือนมกราคม พ.ศ. 2552 ถึงเมษายน พ.ศ. 2556 เขาทำหน้าที่รักษาการประธานาธิบดีหลังการถึงแก่อสัญกรรมของซิลลูร์ ราห์มาน ประธานาธิบดีคนก่อนเมื่อเดือนมีนาคม พ.ศ. 2556 ฮามิดสาบานตนเข้ารับตำแหน่งประธานาธิบดีเมื่อวันที่ 22 เมษายน พ.ศ. 2556
เน็กซัส 5เอ็กซ์

เน็กซัส 5เอ็กซ์ (ชื่อรหัส Bullhead) เป็นสมาร์ตโฟนในตระกูลกูเกิล เน็กซัส ร่วมพัฒนาโดยกูเกิลและแอลจี อีเลคทรอนิคส์ เปิดตัวเมื่อวันที่ 29 กันยายน 2015 ที่เมืองซานฟรานซิสโก ประเทศสหรัฐอเมริกาพร้อมกับเน็กซัส 6พี เน็กซัส 5เอ็กซ์ ใช้วัสดุเป็นพลาสติกพอลิคาร์บอเนต มีระบบตรวจสอบลายนิ้วมือ และพอร์ท USB แบบ C ซึ่งช่วยให้รับส่งข้อมูลและชาร์จได้เร็วขึ้น มีสามสีคือ คาร์บอน (ดำ), ไอซ์ (น้ำเงินเขียว) และควอตซ์ (ขาว) เน็กซัส 5เอ็กซ์ เป็นหนึ่งในสมาร์ตโฟนรุ่นแรกที่ใช้ระบบปฏิบัติการแอนดรอยด์ 6.0 มาร์ชเมลโลว์
เอสเตบัน ชาเบส

โยฮัน เอสเตบัน ชาเบส รูบีโอ  เกิดวันที่ 17 มกราคม ค.ศ.1990 เป็นนักแข่งจักรยานทางเรียบชาวโคลอมเบีย ชำนาญทางด้านการปั่นขึ้นเขา เป็นนักแข่งในสังกัดออริกากรีนเอ็ดจ์ ทีมในยูซีไอ โปรทีม เกิดและเติบโตในโบโกตา โดยเริ่มแข่งจักรยานอาชีพครั้งแรกในปี ค.ศ. 2012 ให้กับทีมโคลอมเบีย-กอลเดปอร์เตส 
ในครั้งที่ชาเบสยังลงแข่งจักรยานประเภทสมัครเล่นอยู่นั้น เขาได้แชมป์ในรายการตูร์เดอลาฟว์นีร์ ในปี ค.ศ. 2011 ซึ่งเป็นรายการที่อดีตแชมป์ 5 คนของรายการตูร์เดอฟร็องส์เคยได้มาก่อน
ชาเบสเคยประสบอุบัติเหตุร้ายแรงบริเวณกระดูกไหปลาร้าด้านขวา กระดูกขมับด้านซ้าย กระดูกโหนกแก้ม และบริเวณกระดูกสฟีนอยด์ ทั้งยังมีอาการปอดถูกกดทับและมีแผลถลอก เมื่อครั้งที่ลงแข่งขันในรายการโตรเฟโอไลเกวลยาในปี ค.ศ. 2013
หลังจากนั้น ชาเบสก็ได้เซ็นสัญญาสองปีเพื่อลงแข่งให้กับทีมออริกากรีนเอ็ดจ์ในปี ค.ศ. 2014 และภายหลังจากที่ประสบความสำเร็จ ได้ที่ 5 ในรายการวูเอลตาอาเอสปันญา ทางต้นสังกัดออริกากรีนเอ็ดจ์ ได้ขยายสัญญาของชาเบสออกไปจาก 2 ปีเป็น 3 ปี
สถิติการแข่งขัน.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ที่ 2 รายการ National Novice Road Race Championships
ชนะสเตจ 1 รายการ Vuelta a Cundinamarca
ที่ 5 เวลารวม รายการ Circuito de Combita
ชนะเลิศ เวลารวม รายการ Tour de L'avenir
ชนะสเตจ 1 รายการ Clásica Club Deportivo Boyacá
ที่ 3 เวลารวม รายการ Circuito de Combita
ชนะเลิศ รายการ Gran Premio Città di Camaiore
ชนะเลิศ นักแข่งหน้าใหม่ รายการ Vuelta a Colombia
ที่สอง รายการ Prueba Villafranca de Ordizia
ที่สาม เวลารวม รายการ Vuelta a Burgos
ชนะสเตจ 5
ชนะเลิศ นักแข่งหน้าใหม่
ที่ 5 รายการ Memorial Marco Pantani
ที่ 6 รายการ World Under-23 Road Race Championships
ชนะ สเตจ 8 รายการ Tour de Suisse
ที่ 3 เวลารวม รายการ Tour of Beijing
ชนะเลิศ นักแข่งหน้าใหม่
ที่ 4 เวลารวม รายการ Tour de Langkawi
ที่ 7 เวลารวม รายการ Tour of California
ชนะสเตจ 6
Giro d'Italia
ชนะสเตจ 1 (TTT)
ครอง ถึงสเตจ 4
ที่ 5 เวลารวม Vuelta a España
ชนะสเตจ 2 และสเตจ 6
ครอง สเตจ 2-4 และ 6-8
ครอง สเตจ 2, 3 และ 7-14
ครอง ถึงสเตจ 2
ครอง สเตจ 2-8
ที่ 8 รายการ Giro di Lombardia
ชนะเลิศ เวลารวม รายการ Abu Dhabi Tour
ชนะสเตจ 3
Giro d'Italia
ครอง สเตจ 19
ชนะสเตจ 14
ผลการแข่งขันในรายการใหญ่
ปฏิทินเกาหลีเหนือ

ปฏิทินเกาหลีเหนือ  หรือ ปฏิทินชูเช (Juche calendar) ตั้งชื่อตามอุดมการณ์ชูเช เป็นระบบการนับปีที่ใช้ในประเทศเกาหลีเหนือ ปฏิทินนี้เริ่มต้นที่วันเกิดของคิม อิล-ซ็อง ผู้ก่อตั้งประเทศ ทำให้ ค.ศ. 1912 ในปฏิทินกริกอเรียน กลายเป็น "ชูเช 1" ในปฏิทินเกาหลีเหนือ มีการปฏิทินนี้อย่างเป็นทางการใน ค.ศ. 1997 หลังคิม อิล-ซ็องเสียชีวิตเป็นเวลา 3 ปี การแปลงจากปฏิทินกริกอเรียนเป็นปฏิทินเกาหลีเหนือ ให้ลบด้วย 1911
ประวัติ.
ปฏิทินนี้ยืมองค์ประกอบจากปฏิทินที่ใช้ในประเทศเกาหลีสองอัน คือชื่อศักราชเกาหลีในระบบดั้งเดิมและปฏิทินกริกอเรียนที่เชื่อมโยงกับปีประสูติของพระเยซู แต่ปฏิทินเกาหลีเหนือเริ่มต้นด้วยปีเกิดของคิม อิล-ซ็อง ผู้ก่อตั้งประเทศ
ต่อมามีการนำพระราชกฤษฎีกาปฏิทินชูเชมาใช้ในวันที่ 8 กรกฎาคม ค.ศ. 1997 ในวันครบรอบสามปีของการเสียชีวิตของคิม อิล-ซ็อง พระราชกฤษฎีกาเดียวกันยังจัดให้วันเกิดของคิม อิล-ซ็องเป็นวันสุริยะ ทำให้ปีเกิดของคิม อิล-ซ็องใน ค.ศ. 1912 ตามปฏิทินกริกอเรียน กลายเป็น "ปีชูเช 1" ตามปฏิทินเกาหลีเหนือ ซึ่งทำให้ปี 2025 ในปัจจุบันเป็น "ปีชูเช 114" เป็นต้น
ปฏิทินนี้เริ่มมีการใช้งานในวันที่ 9 กันยายน ค.ศ. 1997 ซึ่งตรงกับวันก่อตั้งสาธารณรัฐ ในวันนั้น หนังสือพิมพ์ สำนักข่าว สถานีวิทยุ ระบบขนส่งสาธารณะ และสูติบัตรเริ่มมีการใช้ปี"ชูเช"
การใช้งาน.
ในปฏิทินเกาหลีเหนือ ค.ศ. 1912 คือ "ปีชูเช 1" โดยไม่มี "1 ปีก่อนปีชูเช" และปีก่อน ค.ศ. 1912 จะใช้เฉพาะปฏิทินกริกอเรียน ทำให้ปีที่มาก่อน ค.ศ. 1912 และหลังจากนั้นก็ใช้ปีคริสต์ศักราชด้วย ปีใดก็ตามที่มาหลัง ค.ศ. 1912 จะมีเฉพาะปีชูเช หรือทั้งปีชูเชและปีคริสต์ศักราชในวงเล็บ
ปฏิทินเกาหลีเหนือเป็นของที่ระลึกยอดนิยมในหมู่นักท่องเที่ยวที่มาประเทศเกาหลีเหนือ
ขันทองพยาบาท

ขันทองพยาบาท (ชื่อวิทยาศาสตร์: "Suregada multiflora") เป็นชื่อของสมุนไพรในวงศ์ยางพารา ประเภทไม้ยืนต้นขนาดกลาง กิ่งก้านกลม เปลือกเกลี้ยง สีเทา ใบเดี่ยวแข็งหนาดกทึบ เป็นดอกเล็ก ๆ เป็นช่อแผ่ออก ผลกลมเท่าลูกพุทรา มี 3 พู เมื่อผลแก่จะมีสีส้มและแตกออก สรรพคุณในการรักษา แก้ลมพิษ แก้โรคเรื้อน โรคผิวหนังทุกชนิด แก้ไข้ และแก้กามโรค
ขันทองพยาบาทมีชื่อสามัญอื่น ๆ ได้แก่ ขันทอง (พิษณุโลก) ดูกหิน (สระบุรี) ขนุนดง (หล่มสัก) กระดูก (ภาคใต้) ขุนทอง (ประจวบคีรีขันธ์) ดูกใส (ภาคตะวันออกเฉียงเหนือ) มะดูกเหลื่อม (ภาคเหนือ) มะดูกดง (ปราจีนบุรี) ข้าวตาก (กาญจนบุรี)
ถิ่นกำเนิด.
เป็นพืชที่มีถิ่นกำเนิดอยู่ในเอเชียตะวันออกเฉียงใต้ แถบประเทศอินเดีย พม่า คาบสมุทรอินโดจีน และคาบสมุทรมลายู
การกระจายพันธุ์.
ออกดอกช่วงเดือนมีนาคม–พฤษภาคม ติดผลเดือนเมษายน–มิถุนายน
รหัสเทอร์โบ

รหัสเทอร์โบ (มาจากภาษา) คือกลุ่มสมาชิกฟังก์ชันประสิทธิภาพสูงในทฤษฎีสารสนเทศ ในการตรวจสอบความผิดพลาด ถูกพัฒนาขึ้นในช่วง พ.ศ. 2533–2534 และเผยแพร่ในปี พ.ศ. 2533 ถูกใช้ในเครื่องมือสื่อสารเคลื่อนที่ยุค 3 จีและ 4 จี
จุดเด่นของรหัสเทอร์โบ ทำงานได้ดีแม้ว่าช่องสัญญาณมีค่า SNR ต่ำ รวมถึงสมารถแก้ไขข้อผิดพลาดได้ดี และมีสมรรถนะเข้าใกล้ขีดจํากัดของแชนนอน โดยอาศัยกระบวนการเข้าและถอดรหัส ที่ไม่ซับซ้อนรหัสเทอร์โบสามารถประยุกต์ใช้ในหลายๆ แอพพลิเคชัน เช่น ระบบโทรศัพทเคลื่อนที่ยุคที่สาม (3G) และสี่ (4G)ซึ่งได้นํารหัสเทอร์โบมาใช้เป็นมาตรฐานสําหรับการติดต่อสื่อสารระหว่าง สถานีฐานและเครื่องโทรศัพทเคลื่อนที่เป็นต้น
ซิงตรา

ซิงตรา  เป็นเมืองและเทศบาลแห่งหนึ่งในภูมิภาคย่อยมหานครลิสบอน  ของประเทศโปรตุเกส เขตเทศบาลซิงตราครอบคลุมไปถึงเมืองใหญ่อีกสองเมือง ได้แก่ แกลุช (Queluz) และอากวัลวา-กาไซ (Agualva-Cacém) ในปี ค.ศ. 2011 เมืองซิงตรามีประชากร 377,835 คน บนพื้นที่ 319.23 ตารางกิโลเมตร (123.26 ตารางไมล์)
ซิงตราเป็นที่รู้จักจากอาคารสิ่งก่อสร้างต่าง ๆ ที่สร้างตามศิลปะจินตนิยมในสมัยคริสต์ศตวรรษที่ 19 ซึ่งทำให้เมืองนี้ได้รับการประกาศเป็นมรดกโลกโดยยูเนสโกในปี ค.ศ. 1995 ซิงตราได้กลายเป็นศูนย์กลางการท่องเที่ยวที่สำคัญแห่งหนึ่งของประเทศ โดยได้ต้อนรับนักทัศนาจรจำนวนมากที่เดินทางมาจากภาคกลางและย่านชานกรุงลิสบอน นอกจากทิวเขาซิงตราและอุทยานธรรมชาติซิงตรา-กัชไกช์แล้ว ย่านต่าง ๆ ของเมืองยังเป็นที่ตั้งของปราสาท วัง สถานปฏิบัติธรรม และอาคารต่าง ๆ ของกษัตริย์และชนชั้นปกครองในสมัยก่อน ซึ่งรวมถึงปราสาทมัวร์, พระราชวังแห่งชาติเปนา และพระราชวังแห่งชาติซิงตราด้วย
ระบบการกู้ผิวสู่อากาศฟุลตอน

ระบบการกู้ผิวสู่อากาศฟุลตอน  เป็นระบบที่สำนักข่าวกรองกลาง (ซีไอเอ) กองทัพอากาศสหรัฐและกองทัพเรือสหรัฐใช้รับบุคคลบนพื้นดินโดยใช้อากาศยานอย่างเอ็มซี-130อี คอมแบตทาลอน 1 (MC-130E Combat Talon I) เกี่ยวกับการใช้สายรัดตัว (harness) ชนิดรวมและบอลลูนที่ลอยได้เองซึ่งมีสายยก (lift line) ติดอยู่ เอ็มซี-130อีจะจับสายด้วยก้ามปู (yoke) รูปตัววีและบุคคลนั้นจะถูกม้วนขึ้นเครื่อง ธงแดงบนสายยกช่วยชี้ทางนักบินระหว่างการกู้เวลากลางวัน ส่วนไฟบนสายยกใช้สำหรับการกู้เวลากลางคืน ชุดกู้ออกแบบมาสำหรับการรับคนหนึ่งหรือสองคน
นักประดิษฐ์ รอเบิร์ต เอดิสัน ฟุลตอน จูเนียร์ (Robert Edison Fulton, Jr.) ออกแบบระบบนี้ให้สำนักข่าวกรองกลางในต้นคริสต์ทศวรรษ 1950 เป็นวิวัฒนาการจากระบบคล้ายกันที่ใช้กองทัพอเมริกันและอังกฤษใช้ระหว่างสงครามโลกครั้งที่สองเพื่อรับทั้งบุคคลและเครื่องร่อนโจมตีที่ตกให้หลังปฏิบัติการส่งทางอากาศ ระบบก่อนหน้านี้ไม่ได้ใช้บอลลูน แต่ใช้เสาคู่ซึ่งตั้งอยู่บนพื้นดินสองฝั่งของบุคคลที่จะรับ โดยมีสายวิ่งจากยอดเสาหนึ่งไปอีกเสาหนึ่ง อากาศยานซึ่งปกติเป็นซี-47 สายเทรนจะพ่วงตะขอจับกับสาย ซึ่งจะยึดกับบุคคลที่จะรับ
การเกิด

การเกิด หรือการคลอด  เป็นการหรือกระบวนการมีหรือออกลูก ในสัตว์เลี้ยงลูกด้วยนม กระบวนการนี้เริ่มโดยฮอร์โมนซึ่งทำให้ผนังกล้ามเนื้อมดลูกหดและขับลูกในท้อง (fetus) ที่ระยะการเจริญเมื่อพร้อมที่จะกินอาหารและหายใจ ในบางสปีชีส์ลูกเจริญก่อนวัยและสามารถเคลื่อนไหวแทบทันทีหลังเกิดแต่ในบางสปีชีส์ลูกช่วยเหลือตัวเองไม่ได้และต้องพึ่งพาพ่อแม่ทั้งหมด ในสัตว์มีกระเป๋าหน้าท้อง (marsupial) ลูกในท้องเกิดที่ระยะที่ยังไม่เจริญมากหลังมีอายุครรภ์สั้น ๆ และเจริญต่อในกระเป๋าของแม่
ไม่เฉพาะสัตว์เลี้ยงลูกด้วยนมเท่านั้นที่เกิดลูก สัตว์เลื้อยคลาน สัตว์สะเทินน้ำสะเทินบก ปลาและสัตว์ไม่มีกระดูกสันหลังก็มีตัวอ่อนที่กำลังเจริญอยู่ในตัวเช่นกัน บางชนิดฟักไข่ในตัว (ovoviviparous) บางชนิดตกลูกเป็นตัว (viviparous) โดยมีตัวอ่อน (embryo) เจริญอยู่ในร่างกายแม่ เช่น สัตว์เลี้ยงลูกด้วยนม
เสียงรบกวน

เสียงรบกวน  เป็นเสียงไม่พึงประสงค์ คืออาจไม่น่าอภิรมย์ เสียงดังหรือรบกวนการได้ยิน ส่วนในมุมมองของวิชาฟิสิกส์ เสียงรบกวนจะแตกต่างจากเสียงที่พึงประสงค์เมื่อสมองได้รับและประมวลเสียงแล้ว
การโจมตีโดยปฏิเสธการให้บริการ

ในวิชาการคอมพิวเตอร์ การโจมตีโดยปฏิเสธการให้บริการ  เป็นความพยายามทำให้เครื่องหรือทรัพยากรเครือข่ายสำหรับผู้ใช้เป้าหมายใช้บริการไม่ได้ เช่น ขัดขวางหรือชะลอบริการของแม่ข่ายที่เชื่อมโยงกับอินเทอร์เน็ตอย่างชั่วคราวหรือถาวร ส่วน การโจมตีโดยปฏิเสธการให้บริการแบบกระจาย  คือการโจมตีดังกล่าวซึ่งแหล่งต้นทางเป็นเลขที่อยู่ไอพีมากกว่าหนึ่งหมายเลข และมักจะเป็นพันหมายเลข
อาชญากรผู้โจมตีมักมุ่งเป้าไปยังเว็บไซต์หรือบริการซึ่งตั้งอยู่ในเว็บเซิร์ฟเวอร์ที่มีการเข้าชมสูงอย่างเช่น ธนาคาร เกตเวย์ชำระบัตรเครดิต โดยมีแรงจูงใจเบื้องหลังเป็นการแก้แค้น การแบล็กเมล หรือการเคลื่อนไหวทางการเมือง เป็นต้น, และสิ่งนี้คือจุดเริ่มต้นของ Hacker ที่พยายามทำให้เซิร์ฟเวอร์นั้นไม่สามารถให้บริการกับผู้ใช้งานได้
อาการ.
United States Computer Emergency Readiness Team (US-TERM) ได้นิยามอาการที่ถูกโจมตีโดยปฏิเสธการให้บริการไว้ดังนี้
การโจมตีโดยปฏิเสธการให้บริการอาจทำให้เกิดปัญหาบนอุปกรณ์เครือข่ายแวดล้อม นอกเหนือไปจากคอมพิวเตอร์ที่กำลังถูกโจมตี ตัวอย่างเช่น แบนด์วิดท์ของเราเตอร์ที่ตั้งอยู่ระหว่างอินเทอร์เน็ตกับแลน อาจถูกใช้ไปหมดกับการโจมตี ทำให้ไม่เพียงแค่เกิดปัญหาบนคอมพิวเตอร์เป้าหมายเท่านั้น แต่ยังส่งผลกระทบทั้งเครือข่ายและคอมพิวเตอร์เครื่องอื่นบนแลนด้วย 
ถ้าการโจมตีขยายวงกว้างในสเกลที่ใหญ่เพียงพอ อุปกรณ์เครือข่ายที่บอบบางหรือตั้งค่าไม่ถูกต้องก็อาจส่งผลกระทบต่อการเชื่อมต่ออินเทอร์เน็ตทั้งภูมิภาคได้ โดยไม่ต้องมีความรู้หรือความตั้งใจของผู้โจมตี
หนังสืออ่านเพิ่ม.
<templatestyles src="Refbegin/styles.css" />
เวลาในประเทศภูฏาน

เวลาในประเทศภูฏาน (BTT) เป็นเขตเวลามาตรฐานของประเทศภูฏาน ซึ่งกำหนดให้เร็วกว่าเวลาสากลเชิงพิกัด 6 ชั่วโมง  นอกจากนี้เวลาในประเทศภูฏานไม่มีช่วงออมแสง
เลม่อนซุป (อัลบั้มเพลง)

เลม่อนซุป  เป็น สตูดิโออัลบั้ม ชุดที่ 3 ของ เลม่อนซุป โดยมีกระแสออกมามากมายเกี่ยวกับเปลี่ยนนักร้องนำและการพักงานของบิว รังสรรค์ ปัญญาใจ ที่ตัดสินใจไปศึกษาต่อและขอพักงานดนตรีเอาไว้ รวมถึง ใจ๋ กุลวรรธน์ ศรีกฤษณพล มือเบสที่ลาออกเพื่อไปศึกษาต่อต่างประเทศ จึงทำให้เกิดการเปลี่ยนแปลงสมาชิกในวงใหม่ ในตำแหน่งนักร้องนำ ซึ่งได้ กชณช เถียนชินวรา (ป่อง) มือเบสที่ถูกชักชวนจากเบ็นจึงได้มารับหน้าที่เป็นนักร้องนำต่อจากบิว และได้ สหรัฐ จิรวัฒนวิจิตร (ปอนด์) มาเสริมทัพรับหน้าที่ในตำแหน่งกีต้าร์อีกหนึ่งคน ซึ่งเริ่มปล่อยเพลงออกมาเป็นซิงเกิลก่อน โดยในซิงเกิลแรก ชื่อเพลงว่า Status ซึ่งก็ได้รับกระแสความนิยมที่ดีจนทำให้วงได้ตัดสินใจคลอดอัลบั้มชุดนี้ออกมา ซึ่งในด้านเนื้อร้องก็ยังคงเป็น บิว รังสรรค์ ที่ยังรับหน้าที่ดูแลเพลงในอัลบั้มทั้งหมด
รายชื่อเพลง.
! เพลงที่
! ชื่อเพลง
! คำร้อง
! ทำนอง
! เรียบเรียง
! ความยาว
ตัวนำยวดยิ่งชนิดมีเหล็กเป็นองค์ประกอบ

ตัวนำยวดยิ่งชนิดมีเหล็กเป็นองค์ประกอบ  คือสารประกอบทางเคมีที่มีธาตุเหล็กเป็นองค์ประกอบ ซึ่งมีคุณสมบัติสภาพนำยวดยิ่ง ค้นพบในปี พ.ศ. 2549 โดยฮิเดโอะ โฮโซโนะ และทีมวิจัย จากสถาบันเทคโนโลยีโตเกียว ได้ทำการเตรียมสารตัวนำยวดยิ่งชนิด LaFePO และ LaFeAsO ที่เจือฟลูออรีน และวัดสมบัติทางไฟฟ้าพบว่าสารตัวนำยวดยิ่งดังกล่าวแสดงสมบัติตัวนำยวดยิ่งที่อุณหภูมิ 4 เคลวิน และ 26 เคลวิน ตามลำดับ ผลงานถูกตีพิมพ์ ในหัวข้อ "Iron-Based Layered Superconductor La[O1–xFx]FeAs (x = 0.05–0.12) with Tc = 26 K" ในปี พ.ศ. 2551 และในปี ค.ศ. 2008 ได้มีการค้นพบสารประกอบกลุ่มเหล็กพนิกไทด์ (iron pnictide) ซึ่งจากการค้นพบดังกล่าวอาจทำให้เกิดเปลี่ยนแปลงครั้งสำคัญ อย่างที่ทราบกันดีว่าตัวนำยวดยิ่งอุณหภูมิสูงโดยส่วนใหญ่จะเป็นสารประกอบประเภทคิวเพลท (Cuprate) และทฤษฎีที่ใช้ในการอธิบายตัวนำยวดยิ่งอย่างทฤษฎีบีซีเอส(BCS theory) ไม่สามารถอธิบายปรากฏการณ์บางอย่างของตัวนำยวดยิ่งอุณหภูมิสูงได้ครอบคลุม เช่น ปรากฏการณ์ไอโซโทป (Isotope effect) ซึ่งทฤษฎีบีซีเอสได้คำนวณไว้ว่า ตัวนำยวดยิ่งจะมีค่าสัมประสิทธิ์ไอโซโทป (isotope exponent) เป็น 0.5 แต่จากผลการทดลองวัดค่าสัมประสิทธิ์ไอโซโทปของตัวนำยวดยิ่งอุณหภูมิสูงพบว่ามีค่าอื่น ๆ ที่นอกเหนือจากการคำนวณได้ของทฤษฎีบีซีเอสดังนั้นการค้นพบตัวนำยวดยิ่งอุณหภูมิสูงที่มีเหล็กเป็นฐานจึงเป็นส่วนสำคัญที่ใช้ในการพัฒนาทฤษฎีที่ใช้ในการอธิบายตัวนำยวดยิ่งได้ดียิ่งขึ้น
ตัวนำชนิดนี้มีความน่าสนใจตรงที่ มีค่าสนามแม่เหล็กวิกฤตที่สอง (Upper critical field) ที่สูงมาก ส่งผลให้กระแสไฟฟ้าวิกฤต (Critical current) มีค่าสูงมากตามไปด้วย
สถานีรถไฟคานาซาวะ

สถานีรถไฟคานาซาวะ (; โรมาจิ: "คานาซาวะ-เอะกิ") เป็นสถานีรถไฟหลักของเมืองคานาซาวะ จังหวัดอิชิกะวะ ดำเนินงานโดยบริษัทรถไฟญี่ปุ่นตะวันตก (JR ตะวันตก) ร่วมกับบริษัทรถไฟท้องถิ่น รถไฟอิชิกะวะ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ซากูระ โอดะ

ซากูระ โอดะ (#เปลี่ยนทาง ,เกิดวันที่ 12 มีนาคม พ.ศ. 2542) เป็นนักร้องหญิงชาวญี่ปุ่นสังกัดค่าย" เฮลโล! โปรเจกต์"
เธอเป็นสมาชิกรุ่นที่ 11 เพียงคนเดียวและเป็นรองหัวหน้าของมอร์นิงมูซูเมะ
ประวัติการทำงาน.
ในปี พ.ศ. 2554 โอดะได้เข้าร่วมเฮลโล! โปรเค็งชูเซย์พร้อมกับคานาเอะ ยามากะในงานอีเวนท์แฟนคลับ หลังจากที่เธอและยามากะได้ตกรอบในโครงการ "ส/ไมล์เลจชินเมมเบอร์โบชุ!" (スマイレージ新メンバー募集！) ซึ่งโครงการนี้เป็นการคัดเลือกสมาชิกรุ่นที่ 2 ของวงส/ไมล์เลจ
วันที่ 14 กันยายน พ.ศ. 2555 โอดะได้เข้าร่วมโครงการ "มอร์นิงมูซูเมะ จูอิชิเมมเบอร์ ซูพินอุตะฮิเมะออดิชัน" (モーニング娘。11期メンバー「スッピン歌姫」オーディション) และเธอได้เป็นสมาชิกรุ่นที่ 11 เพียงคนเดียวของมอร์นิงมูซูเมะอย่างเป็นทางการ ซึ่งก่อนหน้านี้ "มากิ โกโต" สมาชิกรุ่นที่ 3 "โคฮารุ คูซูมิ" สมาชิกรุ่นที่ 7 และหลังจากนั้น "ริโอะ ซากูราอิ" สมาชิกรุ่นที่ 16 ก็ได้รับการคัดเลือกเพียงคนเดียวเช่นกัน
ผลงาน.
"ผลงานที่โอดะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
แอวูรา

แอวูรา  เป็นเมืองและเทศบาลแห่งหนึ่งทางตอนกลางของประเทศโปรตุเกส รวมทั้งเป็นเมืองหลักของเขตแอวูราและภูมิภาคอาเลงแตฌู (Alentejo) ในปี ค.ศ. 2011 เมืองนี้มีประชากร 56,596 คน บนพื้นที่ 1,307.08 ตารางกิโลเมตร วันหยุดประจำเทศบาลคือวันที่ 29 มิถุนายนของทุกปี
แอวูราเป็นแหล่งมรดกโลกของยูเนสโกแห่งหนึ่ง เนื่องจากตัวเมืองเก่าได้รับการอนุรักษ์ไว้อย่างดี มีกำแพงเมืองยุคกลางโอบล้อมไว้บางส่วน และมีสิ่งก่อสร้างจำนวนมากซึ่งมีอายุย้อนไปได้ถึงยุคทางประวัติศาสตร์หลายยุค เช่น เทวสถานโรมัน นอกจากนี้ แอวูรายังเป็นเมืองเดียวของโปรตุเกสที่เป็นสมาชิกเครือข่ายเมืองที่เก่าแก่ที่สุดของยุโรป